gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4749, del 10-05-2004 (2004/4539)

Informació pública de la suspensió provisional de l'atorgament de llicències en relació amb instal·lacions d'antenes de telefonia mòbil al terme de Guardamar de la Safor.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4749

Data del DOGV
:   10-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4539


Organisme emissor
:   Ajuntament de Guardamar de la Safor

Tipus de document
:   Anunci

Informació pública de la suspensió provisional de l'atorgament de llicències en relació amb instal·lacions d'antenes de telefonia mòbil al terme de Guardamar de la Safor. [2004/Q4539]
  
Atés que este municipi compta en l'actualitat amb normes subsidiàries de planejament aprovades definitivament en data 30 de juny de 1983, i que està en tramitació l'aprovació d'un pla general d'ordenació urbana.
  
Atés que en la vigent normativa urbanística no hi ha cap previsió pel que fa a les infraestructures i xarxes per al servici de telefonia mòbil malgrat la incidència urbanística i mediambiental, i és intenció d'este ajuntament regular en el nou pla general d'ordenació urbana les instal·lacions destinades a la telefonia mòbil a tot el terme municipal sota els criteris de la menor ocupació de l'espai i del menor impacte visual i mediambiental.
  
Després de deliberar sobre això, la corporació, per unanimitat dels assembleistes assistents a la sessió que suposen la majoria absoluta del número legal dels seus membres, acorda:
  
Primer
  
Suspendre provisionalment, d'acord amb l'establit en l'article 57.1 de la Llei Valenciana 6/1994, l'atorgament de llicències d'instal·lació i ús d'antenes de telefonia mòbil a tot el terme municipal de Guardamar de la Safor, amb la finalitat de facilitar l'estudi d'una normativa específica que en regule la matèria. La suspensió afectarà a tot el terme municipal de Guardamar de la Safor.
  
Segon
  
D'acord amb l'establit en l'article 153.3 del Reglament de Planejament de la Comunitat Valenciana, la suspensió durarà com a màxim un any des de la publicació.
  
Tercer
  
Publicar este acord en el Diari Oficial de la Generalitat Valenciana.
  
Quart
  
Facultar l'alcalde per a dictar tots els actes que calga amb vista a l'execució d'este acord.
Diari Oficial de la Generalitat Valenciana


Sumari del DOGV 4672, del 19-01-2004 (2004/330)

RESOLUCIÓ de 12 de gener de 2004, del conseller d'Economia, Hisenda i Ocupació, per la qual es disposa el cessament de Nadia Pérez Bolufer com assesora d'Assumptes Generals.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4672

Data del DOGV
:   19-01-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/330


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 12 de gener de 2004, del conseller d'Economia, Hisenda i Ocupació, per la qual es disposa el cessament de Nadia Pérez Bolufer com assesora d'Assumptes Generals. [2004/330]
  
D'acord amb el que disposa l'article 6 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública Valenciana, i l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Govern Valencià, resolc el cessament de Nadia Pérez Bolufer com assessora d'Assumptes Generals, amb efectes de 15 de gener de 2004.
  
València, 12 de gener de 2004.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 4727, del 06-04-2004 (2004/2543)

Ressenya de l'acord de la Comissió Territorial d'Urbanisme de 26 de setembre de 2003, pel qual es declara definitivament aprovat el Pla general d'Olocau.
---------------------------------------------------------------------------------------------------------------------------------------------------------

### Dades del document

Número de DOGV
:   4727

Data del DOGV
:   06-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2543


Data del document
:   17-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Olocau
    * pla d'urbanisme

Ressenya de l'acord de la Comissió Territorial d'Urbanisme de 26 de setembre de 2003, pel qual es declara definitivament aprovat el Pla general d'Olocau. [2004/X2543]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'acord de la Comissió Territorial d'Urbanisme de 26 de setembre de 2004 i publicat juntament amb les normes urbanístiques aprovades en el Butlletí Oficial de la Província de València núm. 37 de data 13 de febrer de 2004. Exp. 1997.0764.
Diari Oficial de la Generalitat Valenciana


Sumari del DOGV 4672, del 19-01-2004 (2004/74)

Expedient número 2003/36. Execució de les obres d'instal·lació d'enclavaments ferroviaris en les estacions de Llíria i Benaguasil 1r i adequació del bloqueig automàtic en el tram entre l'Eliana i Llíria, línia 1 de FGV.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4672

Data del DOGV
:   19-01-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/74


Data del document
:   16-12-2003

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Llíria
    * Benaguasil
    * Eliana, l'
    * contracte d'obres
    * adjudicació de contracte administratiu

Expedient número 2003/36. Execució de les obres d'instal·lació d'enclavaments ferroviaris en les estacions de Llíria i Benaguasil 1r i adequació del bloqueig automàtic en el tram entre l'Eliana i Llíria, línia 1 de FGV. [2004/F74]
  
1. Entitat adjudicadora
  
a) Organisme: Ferrocarrils de la Generalitat Valenciana. Partida de Xirivelleta, s/n, 46192 València. Telèfon 10 953 45 25. Fax 96 397 65 80.
  
b) Dependència que tramita l'expedient: Assessoria Jurídica.
  
c) Número de expedient: 2003/36.
  
2. Objecte del contracte
  
a) Tipus de contracte: obres.
  
b) Descripció de l'objecte: execució de les obres d'instal·lació d'enclavaments ferroviaris en les estacions de Llíria i Benaguasil 1r i adequació del bloqueig automàtic en el tram entre l'Eliana i Llíria, línia 1 de FGV.
  
c) Lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.560, de 6 d'agost de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació.
  
Import total: 835.600,00 euros (IVA inclòs).
  
5. Adjudicació
  
a) Data: 11 de desembre de 2003.
  
b) Contractista: Dimetronic, SA.
  
c) Nacionalitat: espanyola.
  
d) Import d'adjudicació: 762.245,75 euros (IVA inclòs).
Diari Oficial de la Generalitat Valenciana


Sumari del DOGV 4899, del 09-12-2004 (2004/12761)

Informació pública de la proposta de programa d'actuació integrada per al desenvolupament urbanístic dels terrenys compresos en el sector Pla de Tisneres, del terme municipal de Llaurí.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4899

Data del DOGV
:   09-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12526


Organisme emissor
:   Estudis i Construccions En la Costa Est, SA

Tipus de document
:   Anunci

Informació pública de la proposta de programa d'actuació integrada per al desenvolupament urbanístic dels terrenys compresos en el sector Pla de Tisneres, del terme municipal de Llaurí. [2004/A12438]
  
La mercantil Estudis i Construccions en la Costa Est, SA (ESYCON, SA), amb domicili a València, carrer de Colom número 70, 5a, ha formulat proposta de programa d'actuació integrada per al desenvolupament urbanístic dels terrenys compresos en el sector Pla de Tisneres del terme municipal de Llaurí, i l'acompanya de la documentació composta per homologació modificativa de les normes subsidiàries del sector Pla de Tisneres, pla parcial, avantprojecte d'urbanització, estudi paisatgístic i estudi d'impacte ambiental, per a informació pública, a l'empara del que estableix l'article 48 de la Llei Reguladora de l'Activitat Urbanística (Llei 6/1994, de 15 de novembre, de la Generalitat Valenciana).
  
D'acord amb l'article 48.1.c, en relació amb l'article 46.3 de la llei esmentada, se sotmet la proposta de programa, el pla parcial i l'avantprojecte d'urbanització de la unitat d'execució número 1 a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Aquesta documentació es troba depositada a la Notaria de Ricard Tabernero Capella, situada a Alzira, carrer Curtidors, número 2, 1r (cantonada plaça Major), depositada amb el número de protocol 4.104, de data 29 de novembre de 2004. Qualsevol interessat podrà comparéixer a la notaria esmentada i sol·licitar que se li exhibisca l'acta de protocol·lització de la documentació que integra la proposta de programa, i podrà obtenir-ne còpia. També podrà presentar-se a l'Ajuntament de Llaurí per a examinar l'exemplar depositat en aquest (registre d'entrada de data 25 de novembre de 2004), i formular al·legacions i alternatives tècniques, i en ambdós casos (notaria i Ajuntament) dins del termini indicat en el paràgraf anterior de 20 dies hàbils a partir de la publicació d'aquest anunci en el Diari Oficial de la Generalitat Valenciana, així com proposicions juridicoeconòmiques en els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4744, del 03-05-2004 (2004/4142)

Informació pública del programa d'actuació aïllada de l'àrea de sòl urbà inclosa en l'illa número 143 del Pla General d'Ordenació Urbana d'Alboraya denominada La Cooperativa.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4142


Organisme emissor
:   Viviendas Jardin, SA

Tipus de document
:   Anunci

Informació pública del programa d'actuació aïllada de l'àrea de sòl urbà inclosa en l'illa número 143 del Pla General d'Ordenació Urbana d'Alboraya denominada La Cooperativa. [2004/M4142]
  
La mercantil Promociones Viviendas Jardín SA, amb CIF número A-82193327 i domicili social a la Gran Via del Marqués del Túria, número 49, quart, de València, (46047), ha formulat proposta de programa d'actuació aïllada per al desenvolupament urbanístic dels terrenys compresos en l'àrea de sòl urbà inclosa en l'illa número 143 del Pla General d'Ordenació Urbana d'Alboraya denominada La Cooperativa, per a la informació pública, a l'empara del que disposa l'article 48 de la Llei 6/1994 Reguladora de l'Activitat Urbanística. A tenor de l'article 48.1.C), en relació amb l'article 46.3 de l'esmentada llei, s'inicia un període d'informació pública per termini de 20 dies hàbils, comptats a partir del dia hàbil següent a la publicació d'este anunci en el Diari Oficial de la Generalitat Valenciana. La dita documentació es troba depositada a la Notaria de José María Cid Fernández, situada a Alboraya, al carrer del Botànic Cavanilles, número 16. Qualsevol interessat podrà comparèixer en l'esmentada notaria i sol·licitar l'exhibició del acta de protocol·lització de la documentació que integra la proposta de programa, podent obtindre'n una còpia. També podrà personar-se a l'Ajuntament d'Alboraya per a examinar l'exemplar que hi ha depositat i formular al·legacions i alternatives tècniques en el termini de 20 dies hàbils a partir de la data de publicació d'este anunci en el Diari Oficial de la Generalitat Valenciana, així com proposicions juridicoeconòmiques en els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4862, del 14-10-2004 (2004/10364)

Informació pública de la sol·licitud d'autorització administrativa d'instal·lació de cogeneració. Expt. ATREGI/2004/37/12.
--------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10095


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa d'instal·lació de cogeneració. Expt. ATREGI/2004/37/12. [2004/X10221]
  
En compliment del que prescriuen la Llei 54/1997, del Sector Elèctric, i el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica se sotmet a informació pública la petició d'una instal·lació elèctrica les característiques principals de la qual s'indiquen a continuació:
  
Projecte de central de cogeneració de l'expedient ATREGI/2004/37/12.
  
Titular i domicili: Taulell, SA, carretera de l'Alcora - Quadra la Torta, núm. 2 Castelló.
  
Lloc on s'establirà la instal·lació: factoria núm. 4 carretera de l'Alcora - Quadra la Torta, núm. 2 Castelló.
  
Finalitat de la instal·lació: generació d'energia elèctrica i calor, per a una fàbrica ceràmica
  
Ampliació central de cogeneració (instal·lació del segon grup), formada pels elements següents:
  
Grup turboalternador de gas de 5048 Kwe Centrax - Rolls-Royce CX 501- KB7
  
Conductes de recuperació de gasos d'escapament de turbina.
  
Pressupost: 2.127.000 euros.
  
La qual cosa es fa pública perquè puga ser examinat el projecte en este Servici Territorial d'Energia, situat al carrer Cavallers núm. 8 (Castelló) i formular-s'hi les reclamacions, per duplicat, que es consideren oportunes en el termini de vint dies, comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4835, del 06-09-2004 (2004/8900)

Informació pública del pla parcial Urbe 1 Corral de Mora de les normes subsidiàries de la Font de la Figuera.
-------------------------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8900


Organisme emissor
:   Ajuntament de la Font de la Figuera

Tipus de document
:   Anunci

Informació pública del pla parcial Urbe 1 Corral de Mora de les normes subsidiàries de la Font de la Figuera. [2004/F8900]
  
El Ple de l'ajuntament, en la sessió del dia 18 d'agost, va acordar sotmetre a informació pública pel termini de 20 dies hàbils, la redacció del pla parcial Urbe 1 Corral de Mora de les normes subsidiàries de la Font de la Figuera (València).
  
Durant este termini, a comptar des del dia següent de la publicació en el Diari Oficial de la Generalitat Valenciana, l'expedient es podrà consultar a la Secretaria de l'ajuntament, per a possibles suggeriments i al·legacions, de conformitat amb el que s'establix en l'article 52 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4883, del 15-11-2004 (2004/11116)

Juí verbal número 327/2004. Cèdula de notificació.
--------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11662


Organisme emissor
:   Juzgado de Primera Instància Número 3 d'Elx

Tipus de document
:   Anunci

Juí verbal número 327/2004. Cèdula de notificació. [2004/F11205]
  
Procediment: assumpte civil 327/2004.
  
María Isabel Cerdá Antón, secretària del Jutjat de Primera Instància número 3 d'Elx, faig saber:
  
Que en les actuacions del juí verbal 327/2004, seguides en este jutjat a instància de la procuradora Cristina Candela Martínez, en nom i representació de Dolores Cartagena Cartagena, contra Silvia Fuentes García, ha sigut dictada la sentència següent:
  
Sentència
  
Elx, 22 de juny de 2004
  
El magistrat del Jutjat de Primera Instància número 3 d'Elx i del seu partit judicial (abans Primera Instància i Instrucció número 5), Gonzalo de Diego Sierra, ha vist les presents actuacions del juí verbal, sobre desnonament per precari, número 327/2004, en virtut de demanda de Dolores Cartagena Cartagena, representada per la procuradora dels tribunals Cristina Candela Martínez i assistida pel lletrat José Ángel Sánchez Sepulcre, contra Silvia Fuentes García, en situació processal de rebel·lia.
  
Decisió
  
1. Estime íntegrament la demanda interposada per la procuradora dels tribunals Cristina Candela Martínez, en nom i representació de Dolores Cartagena Cartagena, contra Silvia Fuentes García, condemne la demandada a desallotjar l'immoble situat al carrer de José Díez Mora, número 91, 3r, D, de la localitat d'Elx, amb advertència de llançament.
  
2. Condemne la demandada al pagament de les costes processals causades.
  
Esta és la meua sentència, la qual és susceptible de recurs d'apel·lació, en els termes previstos en els articles 455 i següents de la Llei d'Enjudiciament Civil, davant de l'Audiència Provincial d'Alacant en el termini de cinc dies hàbils des de la notificació a les parts, que pronuncie, mane i firme.
  
I perquè valga la notificació en forma a la demandada, Silvia Fuentes García, actualment en parador desconegut, s'expedix este edicte perquè es publique en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4874, del 02-11-2004 (2004/10782)

Informació pública del projecte de reparcel·lació de la Unitat d'Execució Y.F.T.99-A.
-------------------------------------------------------------------------------------

### Dades del document

Número de DOGV
:   4874

Data del DOGV
:   02-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10634


Organisme emissor
:   Ajuntament de Sueca

Tipus de document
:   Anunci

Informació pública del Projecte de Reparcel·lació de la Unitat d'Execució P.B.U.50-Q. [2004/X10974]
  
L'alcalde de Sueca, en data 20 d'octubre de 2004, adoptà la resolució de sotmetre a informació pública el Projecte de Reparcel·lació de la Unitat d'Execució W.I.O.60P, per un termini de 20 dies des de la publicació d'aquest edicte.
  
Durant aquest termini, les persones interessades podran consultar l'expedient al Departament d'Urbanisme de l'Ajuntament de Sueca i formular-hi les al·legacions que estimen convenients.
  
Açò es fa públic de conformitat amb el article 69 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.
Diari Oficial de la Generalitat Valenciana


Sumari del DOGV 4698, del 24-02-2004 (2004/1292)

Rotlle d'apel·lació número 682/2002. Cèdula de notificació.
-----------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1292


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 682/2002. Cèdula de notificació. [2004/Q1292]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat per la resolució del dia de hui, dictada en el rotlle d'apel·lació número 682/2002, que prové del juí verbal 932/2002, del Jutjat de Primera Instància número 14 de València, s'ha acordat notificar a l'apel·lat incomparegut en la present alçada, que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Rotlle número 682/2003
  
Sentència número 40/2004
  
- President: José Martínez Fernández
  
- Magistrats:
  
· Gonzalo Caruana Font de Mora
  
· María Antonia Gaitón Redondo
  
València, 23 de gener de 2004
  
La Secció Novena de l'Audiència Provincial de València, sent-ne ponent la magistrada María Antonia Gaitón Redondo, ha vist el present rotlle d'apel·lació número 682/2003, que prové de les actuacions de juí verbal número 932/2002, promogudes davant el Jutjat de Primera Instància número 14 de València, entre les parts; d'una, com a demandant apel·lant, Juan Alfonso Garrido, representat per la procuradora la senyora Calvo Cegarra, d'una altra, com a demandada apel·lada, Gema Martínez Molina, sobre reclamació de quantitat.
  
Decisió
  
Amb la desestimació del recurs d'apel·lació interposat per la representació processal de Juan Alfonso Garrido, contra la sentència de data 27 de maig de 2003, dictada pel Jutjat de Primera Instància número 14 de València en actuacions de juí verbal número 932/2002, confirmem esta resolució, amb expressa imposició de les costes causades en l'alçada a la part apel·lant.
  
Notifiqueu esta resolució a les parts, i de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense haver-se impugnat, quedarà ferma, sense necessitat de declaració; i es procedirà a retornar les actuacions originals, juntament amb un certificat literal de la present resolució i l'ofici oportú, al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a la apel·lada incompareguda en esta alçada, Gema Martínez Molina, i es publique en el Diari Oficial de la Generalitat Valenciana, lliure i expedisc el present edicte.